Ego P., Sancte-Winnemari decanus, notum facio universis, presentes litteras inspecturis, quod ego dedi et concessi Deo et ecclesie Beati-Michaelis donum et tractum quod in ecclesia Beati-Winnemarii habebam; quod mihi concessum fuit quando ab eis prioratum accepi. Hoc autem eis quitavi, in presencia G., Tornonodorensis decani et domini Emarraci, presbiteri de Braiche-Genoile et Simonis Canuti, clerici, et in presencia conventus. Quod ut ratum et inconcussum in perpetuum habeatur, litteras presentes feci sigilli mei munimine roborari. Actum, anno gracie Mº CCº VIº.